08/06/2021 | Administración LocalMunicipal
A Laracha
Bases ocupación dominio público área recreativa de Gabenlle

As presentes Bases teñen por obxecto fixar os criterios que han de rexer a adxudicación e instalación dun posto temporal de venda ambulante en espazo de uso público municipal (autorización de ocupación temporal do dominio público municipal) nas inmediacións da área RECREATIVA de GABENLLE do Concello da Laracha, desde o 1 de maio ata o 30 de setembro. As presentes bases comprenden os criterios específicos de adxudicación, determinación do período de ocupación e localización. Por ser o número de autorizacións limitado, a autorización concederase en réxime de concorrencia mediante a correspondente convocatoria pública, en condicións non discriminatorias e garantindo a transparencia e imparcialidade. As presentes Bases serán de aplicación á adxudicación e instalación dun posto de venda ambulante de tempada de xeados, refrescos, lambetadas, froitos secos, bocadillos ou similares nas inmediacións da área RECREATIVA de GABENLLE do Concello da Laracha, no lugar indicado no plano que figura como Anexo III destas Bases. O Alcalde poderá, cando concorran circunstancias de interese público debidamente motivadas, alterar a localización inicialmente proposta, sen prexuízo de que a Policía Local ou Concelleiro competente poida ordenar o cambio provisional de colocación do posto con motivo da realización de obras na zona onde estea colocado, por motivos de seguridade ou por outras causas debidamente xustificadas de interese público. O período de ocupación será desde o 1 de maio ata o 30 de setembro dos anos 2021 a 2024. O horario autorizado será desde as 10 ás 22 horas. O vehículo-tenda autorizado debe retirarse da vía pública ao termo de cada xornada. De conformidade co establecido no artigo 92.1 da Lei 33/2003, do 3 de novembro, de Patrimonio das Administracións Públicas (LPAP) e no artigo 77 do Real decreto 1372/1986, do 13 de xuño, que aproba o Regulamento de Bens das Entidades Locais (RBEL), dado que o número de autorizacións se atopa limitado, o seu outorgamento farase en réxime de concorrencia, elixindo como criterio obxectivo de adxudicación o factor prezo, de conformidade co artigo 96.5 da LPAP, sinalándose a estos efectos como tipo de licitación o seguinte prezo: 500 € por cada ano. Os interesados en obter a autorización para a instalación deste posto deberán ofertar como mínimo este prezo de saída e a mellora realizarase á alza respecto ao mesmo. As autorizacións que se outorguen quedarán condicionadas, ademais do cumprimento de todas as cláusulas das presentes bases, ao abono do prezo de adxudicación obtido na licitación e da taxa por ocupación da vía pública por vendedores ambulantes (Ordenanza fiscal nº11), cuxo abono se realizará no prazo concedido polo Concello previa notificación do oportuno requirimento. Permítese exclusivamente a venda de xeados, refrescos, lambetadas, froitos secos, bocadillos ou similares. O posto de venda ambulante deberá consistir en vehículos tenda, camión ou remolque que deberán permitir a súa retirada da vía pública ao finalizar a xornada diaria. O posto axustaranse ao disposto nas regulamentacións técnico sanitarias específicas e demais normativa reguladora aplicable. En todo caso deberá reunir as debidas condicións de estabilidade e seguridade sen que polas súas características ou modo de instalación poida supoñer un risco para os usuarios, os viandantes nin para os bens públicos ou privados. O posto de venda cumprirá en todo caso os seguintes requisitos hixiénico – sanitarios: 1. O posto de venda manterase limpo e en bo estado de conservación e estará deseñado e construído de forma que impida o risco de contaminación.2. A súa instalación permitirá a limpeza adecuada do equipo e da zona circundante.3. As superficies que estean en contacto cos produtos alimenticios deberán estar en bo estado e ser fáciles de limpar e desinfectar, para o que os materiais deberán ser lisos, lavables, resistentes á corrosión e non tóxicos.4. Deberá contarse con material adecuado para a limpeza e desinfección dos utensilios de traballo realizándose de forma hixiénica e coa frecuencia necesaria para evitar calquera risco de contaminación.5. Deberá contar con depósitos adecuados para o almacenamento dos desperdicios (envases, envoltorios e outros residuos), estes depósitos deberán manterse limpos e que non sexan accesibles aos animais.6. O posto de venda deberá dispoñer dos medios adecuados para o mantemento e control das condicións adecuadas de temperatura dos produtos de venda autorizados 7. Os produtos alimenticios deberán colocarse de modo que se evite o risco de contaminación.8. Os produtos comercializados procederán de industrias autorizadas. Así mesmo cada posto contará cun depósito para os desperdicios dos clientes e panos de mesa á súa disposición. Non se permitirá a reprodución de música nin o uso de aparellos de megafonía. Non se admitirá publicidade distinta da do propio adxudicatario do posto, nin nos postos nin no seu caso nos elementos auxiliares. Non se poderá amorear ningún tipo de material ou produto en lugares que excedan do espazo propio autorizado para a instalación do posto. A tales efectos, o concello procederá a acoutar o lugar de localización antes do inicio da actividade. - Os solicitantes deberán cumprir os seguintes requisitos: 1. Ser persoa física ou persoa xurídica que se atope legalmente constituída para exercer a actividade de venda ambulante.2. Las persoas xurídicas deberán acreditar los seguintes extremos: el CIF, acta de constitución, estatutos y escritura de poder outorgada á persoa que firma la solicitude de autorización en representación de la empresa.3. No caso dos estranxeiros non comunitarios deberán estar en posesión dos permisos de residencia e de traballo e, se procede dun país comunitario, haberá de ter a tarxeta de residencia.4. Estar dada de alta no epígrafe do IAE, modalidade de venda ambulante e no réxime correspondente da Seguridade Social.5. Estar ao día no pagamento das súas obrigas tributarias e coa Seguridade Social.6. Ter contratada e ao día unha póliza de seguro de responsabilidade civil que cubra os riscos que puidesen derivarse do exercicio da actividade.7. Cumprir todos os requisitos que establezan as regulamentacións específicas aplicables aos productos autorizados que teñan á venda.8. No caso de venda de artigos alimenticios, estar en posesión do carné sanitario de manipulador de alimentos actualizado.9. Para o exercicio da venda ambulante en camión ou vehículo-tenda que inclúa mercadorías perecedoiras, deberá cumprir os seguintes requisitos en relación co vehículo: a) Certificado ATP en vigor.- b) Documentación do vehículo con indicación da clasificación e ITV en vigor. c) Acta de inspección sanitaria.10. Memoria descritiva do posto, características, medidas e materiais de acabado, na que se incluirán fotografías do mesmo. - A autorización municipal será persoal e poderá transferirse, previa comunicación ao Concello, sempre que se cumpran os requisitos establecidos no artigo 72.2 da Lei 13/2010, do 17 de decembro, do comercio interior de Galicia. Así mesmo poden exercer a actividade, a condición de que asistan ao titular no seu desenvolvemento, o cónxuxe, descendentes maiores de 16 anos e as persoas vinculadas a el mediante contrato laboral. - A autorización municipal poderá concederse tanto a persoas físicas como xurídicas, sexan sociedades mercantís como cooperativas, e poderá transferirse a outras persoas físicas ou xurídicas que cumpran os requisitos establecidos no citado artigo 72.2, previa comunicación á administración competente. - A transmisión dunha autorización non afectará o seu período de vixencia, que se manterá polo tempo que reste ata a finalización do prazo de duración. As solicitudes presentaranse no Concello con domicilio en Pza do Concello s/n 15145 A Laracha, en horario de 9-14 horas dentro do prazo de 30 días contados a partir do día seguinte ao de publicación do anuncio de licitación no BOP da Coruña. As proposicións poderán presentarse en calquera dos lugares establecidos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Cando as proposicións se envíen por correo, o licitador deberá xustificar a data de imposición do envío na oficina de Correos e anunciar ao órgano de contratación a remisión da oferta mediante télex, fax ou telegrama no mesmo día, consignándose o número do expediente, título completo do obxecto do contrato e nome do licitador. A acreditación da recepción do referido télex, fax ou telegrama efectuarase mediante dilixencia estendida no mesmo polo secretario municipal. Sen a concorrencia de ambos os requisitos, non será admitida a proposición se é recibida polo órgano de contratación con posterioridade á data de terminación do prazo sinalado no anuncio de licitación. En todo caso, transcorridos dous días seguintes a esa data sen que se recibira a documentación, esta non será admitida. As proposicións para poder tomar parte na licitación presentaranse en 2 sobres pechados co seguinte contido: Conterá a seguinte documentación: Unha vez cualificada a documentación administrativa presentada procederase en acto público á apertura das ofertas económicas. Devandito acto celebrarase no lugar e día que se indique no perfil do contratante ou sede electrónica. As ofertas que correspondan a proposicións rexeitadas quedarán excluídas do procedemento de adxudicación e os sobres que as conteñan non poderán ser abertos. Antes da apertura da primeira proposición convidarase os solicitantes a que manifesten as dúbidas que se lles ofrezan ou pidan as explicacións que estimen necesarias, procedéndose ás aclaracións e contestacións pertinentes, pero sen que neste momento poida aquela facerse cargo de documentos que non fosen entregados durante o prazo de admisión de ofertas, ou o de corrección ou corrección de defectos ou omisións. Realizada a baremación correspondente, elaborarase a listaxe provisional de solicitantes que incluirá aos beneficiarios provisionais e, en caso de ser maior o número de solicitudes que o de postos ofertados, tamén incluirá aos solicitantes que quedan incluídos na lista de reserva. Devandita listaxe farase público na sede electrónica do Concello. No caso de que se produzan empates, realizarase un sorteo para confeccionar a listaxe definitiva. A autorización do posto realizarase unha vez que o beneficiario provisional achegue a documentación acreditativa do cumprimento dos requisitos a que se refire o Sobre A no prazo de 5 días (se é que non os presentou xa todos ao presentar a documentación administrativa), así como o abono do prezo de adxudicación obtido na licitación e da taxa por ocupación da vía pública por vendedores ambulantes (Ordenanza fiscal nº11). No caso de que o beneficiario provisional non achegase a documentación requirida ou o adxudicatario definitivo cause baixa ou renuncie ao posto durante o período de venda autorizado, procederase a adxudicar o posto ao solicitante seguinte na lista definitiva de licitadores. As persoas autorizadas deberán ter exposto en forma facilmente visible e lexible para o público os seus datos persoais e o documento no que conste a correspondente autorización municipal, así como unha dirección para a recepción das posibles reclamacións. Outorgaranse 10 puntos á mellor oferta económica, valorando as restantes mediante a seguinte fórmula de proporcionalidade directa: Sendo á oferta máis alta e b a puntuación máxima prevista, c será a oferta de cada un do resto dos licitadores, e x a puntuación resultante de aplicar a fórmula As autorizacións para o exercicio da venda ambulante extinguiranse, sen dereito a indemnización, polos seguintes motivos: 1. O incumprimento de calquera das condicións impostas nas bases da convocatoria ou a autorización municipal.2. Falta de pago do prezo de adxudicación obtido na licitación.3. Falsidade na documentación achegada.4. A desaparición das circunstancias que determinaron a adxudicación do posto.5. Nos supostos previstos no art.100 da Lei 33/2003, do 3 de novembro, de Patrimonio das Administracións Públicas. A extinción da autorización de venda ambulante por calquera destes motivos comportará a retirada inmediata do posto de venda polo interesado, ou no caso de que este non o fixese, polo Concello á súa costa. No non previsto nestas bases resultará de aplicación o Real decreto 199/2010, do 26 de febreiro, que regula o Exercicio da Venda Ambulante ou non Sedentaria, a Lei 13/2010, do 17 de decembro, do Comercio Interior de Galicia e o Regulamento de Bens das Entidades Locais aprobado por Real decreto 1372/1986, do 13 de xuño, e no que non se opoña ás anteriores, o Regulamento municipal de venda ambulante. Con carácter supletorio aplicaranse as previsións da Lei 33/2003, do 3 de novembro, de Patrimonio das Administracións Públicas. A presente convocatoria pon fin á vía administrativa. Contra a mesma poderá presentarse, potestativamente, recurso de reposición nos termos e prazos previstos na Lei 39/2015, do 1 de outubro, de procedemento administrativo común das administracións públicas, ou directamente, recurso contencioso-administrativo de conformidade co previsto no art.46 da Lei 29/1998, do 13 de xullo, reguladora da xurisdición contencioso-administrativa.” Asinado dixitalmente polo Sr. Alcalde, José Manuel López Varela, na Laracha a tres de xuño de 2021.